Diari Oficial de la Generalitat Valenciana


Sumari del DOGV 5383, del 08-11-2006 (2006/12341)

RESOLUCIÓ de 24 d'octubre del 2006, del director general de Farmàcia i Productes Sanitaris, per la qual amplia, de forma excepcional, el termini màxim per a la resolució i notificació del procediment d'adjudicació d'autoritzacions d'obertura de noves oficines de farmàcia.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12033


Organisme emissor
:   Conselleria de Sanitat

Tipus de document
:   Resolució

RESOLUCIÓ de 24 d'octubre del 2006, del director general de Farmàcia i Productes Sanitaris, per la qual amplia, de forma excepcional, el termini màxim per a la resolució i notificació del procediment d'adjudicació d'autoritzacions d'obertura de noves oficines de farmàcia. [2006/12530]  
Vista la proposta formulada pel president de la comissió de baremació del procediment d'adjudicació d'autoritzacions d'obertura de noves oficines de farmàcia, d'ampliació del termini màxim per a la resolució del procediment esmentat per un període no superior a tres mesos, i examinats els antecedents de fet següents.  
I. Mitjançant la Resolució de la Direcció General de Farmàcia i Productes Sanitaris de 30 de març de 2006, publicada en el Diari Oficial de la Generalitat Valenciana de data 28 d'abril de 2006, es va iniciar el procediment d'adjudicació d'autoritzacions d'obertura de noves oficines de farmàcia a la Comunitat Valenciana.  
II. El termini màxim de resolució i notificació del procediment és de sis mesos, d'acord amb el que establix l'article 12 del Decret 149/2001, de 5 d'octubre, del Govern Valencià, pel qual establix el procediment d'autorització de noves oficines de farmàcia, per la qual cosa el termini per a resoldre i notificar de forma expressa l'expedient finalitza el pròxim dia 28 d'octubre de 2006.  
III. Per mitjà d'un escrit de data 17 octubre, el president de la comissió de baremació proposa l'ampliació del termini per a resoldre i notificar l'expedient d'adjudicació d'autoritzacions d'obertura de noves oficines de farmàcia perquè en considera probable l'incompliment a causa de la complexitat de la baremació.  
Els fonaments jurídics següents s'apliquen als fets anteriors.  
I. Esta Conselleria de Sanitat és competent per a resoldre esta sol.licitud fent ús del que disposen el Reial Decret 278/80, 25 de gener, sobre transferència de competències en matèria de sanitat; la Llei 5/1983, de 30 de desembre, de Govern Valencià; la Llei 6/1998, de 22 de juny, d'Ordenació Farmacèutica de la Comunitat Valenciana, i el Decret 149/2001, de 5 d'octubre, del Govern Valencià, pel qual establix el procediment d'autorització de noves oficines de farmàcia.  
II. A pesar que la Conselleria de Sanitat ha habilitat tots els mitjans personals i materials possibles per a complir la tramitació adequada i en el termini de l'expedient, atesa la complexitat de la revisió de cada un dels expedients i de les al.legacions que es poden formular a les llistes provisionals publicades el passat 16 d'octubre de 2006, que obliga a un treball més minuciós de la comissió de baremació, la qual cosa pot suposar un incompliment del termini màxim per a la resolució i notificació del procediment.  
Atés que en este cas es donen les circumstàncies previstes en l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a acordar, de forma excepcional, l'ampliació del termini màxim de resolució i notificació.  
Pels anteriors antecedents de fet i fonaments jurídics, i a proposta del president de la comissió de baremació, resolc ampliar, de forma excepcional, el termini màxim per a la resolució i notificació del procediment d'adjudicació d'autoritzacions d'obertura de noves oficines de farmàcia, establit per la normativa específica en sis mesos, per un període de tres mesos.  
Esta resolució es publica en el Diari Oficial de la Generalitat Valenciana, amb l'advertiment que no s'hi pot interposar cap recurs, d'acord amb el que establix l'últim paràgraf de l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 24 d'octubre de 2006.. El director general de Farmàcia i Productes Sanitaris: José Luis Gomis Gavilán.